# Oscar

Los Prèmis de l'Acadèmia (en anglés: Academy Awards), mai coneguts coma los Oscars, son un prèmi cinematografic discernit annalament per l'Acadèmia de las Arts e las Sciéncies Cinematograficas (en anglés: AMPAS) dempuèi 1928 e que comptava 5816 membres possedent lo dreit de vòte en 2003.
La ceremonia es organizada al començament de l'annada per l'AMPAS, al cors d'una emission televisada fòrça seguida. Sa mediatizacion entraina tanben d'incidents qu'an marcat l'istòria de l'emission e participa a sa notorietat. En 1973, Marlon Brando manda una jove Indiana que se presenta a sa plaça per refusar la recompensa e denonciar lo ròtle reservat als Indians d'America del Nòrd dins los filmes americans.
Lo mai grand nombre d'Oscars ganhat per un sol filme es de 11. Aquel recòrd es detengut per tres filmes:
* Ben-Hur en 1959
* Titanic en 1997
* Lo Senhor dels Anèls : Lo Retorn del Rei en 2003
En concurréncia (pas totjorn leiala tanplan...) amb lo Festenal de Canas e la Mòstra de Venècia, l'Oscar (li ne direm sovent de Ceremonia dels oscars o Oscars d'alhors...), ne pretend èsser l'eveniment màger del cinèma mondial, planetari...
Çò ne veirem que s'economicament es lèumens vertat (quitament se quand se parla de box office, se ne parla sonque del nòrd-american, d'a vegadas de l'europèu, mas pas jamai del chinés o de l' indian, que mantun filme d'ambedos païses aquels, se passèron ja la muralhassa ( de China, segur, mas pas cap de porcelana...) de mai de 200 o 300 000 000 d'espectators..., que lo recòrd se ne sarra dels 500!!! , o se ne son eles d'aliens, que vívon pas sus la meteissa planeta qu'Occident lo Conflòra, l'imperiala e imperialista, tant imperialista e plan sovent racista (lo racisme cultural, qu'es un dels piégers que i a sus Tèrra...) mens que petita mitat del cèl? Tant i a.
Per çò tot que d'art e creacion audiovisuala se tracha, ne veirem, amb pròvas sufisentas e evidentas assatz, que n'es pas cap lo cas o almens fòrça mens sovent.
N'es fòrça mens dominairitz la posicion d'Hollywood per ailò tot que d'art cinematografic vertadièr se tracha (ja ne comencèt la polemica, d'al grèc poulemos id est «guèrra»... entre en Thomas A. Edison e los fraires n'Auguste e'n Louis Lumière, tre la quita naissença del cinèma...), amai promocion de la creacion artistica... per çò quar lo cinèma es quicòm mai que non pas un simple divertiment (il cosidetto entertainment), o una novèla alquimia capabla de tot o se mudar en pecunha (i cosidetti soldi, the so-called money money...) mas un art total e complèt, coma musica, pintura o escultura ne son (o almens ne pòdon èsser... mas daissan "prosperar" sos "Van gOGH$$$" dins sos còfres e crebar los novèls Vincents!!!) , amb de millenaris d'edat de mai çaquelà.
E es far pròva d'objectivitat e onestetat enciclopedicas que de o afortir amai o provar.
Que, coma çò ne disiá lo grand, l'immens en John Cassavetes (se ne foguèt el oscarizat un jorn, o pas... I don't think so...), Money is not a culture!!
Not at all.
Pas cap. Per çò quant a n' Orson Welles, se deguèt exiliar per crear.

## los Oscars del merit (Academy Awards of Merit)
### guerdons màgers

* Oscar del melhor filme (dempuèi 1928)
* Oscar del melhor actor (... 1928)
* Oscar del melhor realizator (...1928)
* Oscar del melhor actor dins un segond ròtle (...1928)
* Oscar de la melhora actritz (...1928)
* Oscar de la melhora actritz dins un segond ròtle (...1936)
* Oscar del melhor filme de lenga estrangièra (...1947)

#### citacions
### autres guerdons

* Oscar del melhor scenari adaptat (...1928)
* Oscar de la melhora fotografia (...1928)
* Oscar de la melhora direccion artistica (...1928)
* Oscar de la melhora mescla de son (...1930)
* Oscar del melhor filme cort d'animacion (...1931)
* Oscar del melhor filme cort de ficcion (...1931)
* Oscar de la melhora musica de filme (...1934)
* Oscar de la melhora cançon originala (...1934)
* Oscar del melhor montatge (...1935)
* Oscar dels melhors efèctes visuals (...1939)
* Oscar del melhor scenari original (...1940)
* Oscar del mehor filme cort documentari (...1941)
* Oscar del melhor documentari (...1943)
* Oscar del melhor vestit (...1948)
* Oscar de la melhora benda sonòra (...1963)
* Oscar del melhor maquilhatge (...1981)
* Oscar del melhor filme d'animacion (...2001)

#### citacions
### guerdons passats

* Oscar dels melhors intertítols (...1927-1928)
* Oscar de la melhora e triada qualitat artistica de produccion (... sonqu'en 1928)
* Oscar dels mehors efèctes d'engenhariá (... sonqu'en 1928)
* Oscar de la melhora istòria originala (...1928-1956)
* Oscar del melhor filme cort per la noveltat (...1932-1935)
* Oscar del melhor assistent-realizator (...1933-1937)
* Oscar de la melhora direccion per la dança (...1935-1937 & 1962)
* Oscar del melhor filme cort en colors (...1936-1937)
* Oscar del melhor filme cort d'accion de dos rotlèus (...1936-1956)
* Oscar de la melhora particion per un filme musical o una comèdia (...1995-1999)

#### citacions
## los Oscars especials (Academy Special Awards)
### guerdons actuals

* Oscar d'onor (dempuèi 1929)
* Oscar commemoratiu Irving G. Thalberg per guerdonar la melhora produccion o lo melhor productor (...1938)
* Oscar umanitari Jean Hersholt per guerdonar una personalitat dins la siá accion umanitària (...1957)
* Oscar per contribucion especiala (...1973)

#### citacions
### guerdons passats

* Oscar de la joventut (... 1934-1960)

#### citacions
## Bibliografia generala
### istòria de l'Oscar

* K. Gail & J. Piazza: The Academy Awards: The Complete History of Oscar, Black Dog & Leventhal Publishers, 2002 (en anglés)
* Emmanuel Levy: All about Oscar: The History and Politics of the Academy Awards, Continuum, Nòva York, 2003 (id)
* Jon Wright: The Lunacy of Oscar: The Problems with Hollywood's Biggest Night, 2007 (id)

### istòria del cinèma mondial

* Jacques Legrand: Chronique du cinéma,, obratge collectiu bailejat per l'autor, edicion de luxe, 959 pp (de grand format, amb iconografia abondosa e de màger qualitat), edicions Chronique, Boulogne-Billancourt, 1992 (en francés) ...una istòria cronologica del cinèma mondial que çò ne menciona cada an de l'Oscar (amai dels Oscars...) e dels sius eveniments màgers... indefugible e essencial...
* Philippe d'Hugues : Almanach du cinéma:
** Tome I - Des origines à 1945;
** Tome II - De 1946 à nos jours, edicion de grand luxe, 294 pp & 360 pp (de format rectangular, amb iconografia rèireabondosa e d'extrèma qualitat), Encyclopædia Universalis France S.A., París, octobre de 1992 (en francés) ... d'encara mai excepcional e complèt que non pas lo precedent... E ne comença l' armanac aiceste en l'an 1487, amb en Leonardo da Vinci de personatge motor e actor... de qué se ne pòt dire mai ?

## Ligams extèrnes

* (en) Sit oficial
* (en) Sit oficial de la Ceremonia
* (en) Lista completa del palmarès de l'Oscar
* (en) Istòria de l'Oscar

## Ligams videografics

** sus YouTube... mai de 66 100 documents subre l' Oscar en picar coma clau Academy Awards Oscar

## Nòtas & referéncias

<references>
* Portal del cinèma
* ↑ Pond, Steve. «AMPAS Drops '85th Academy Awards' - Now It's Just 'The Oscars'». The Wrap, 19 de febrièr de 2013. [Consulta: 24 dd març de 2024]
* ↑ «The Academy Awards». oscars.org. [Consulta: 24 de març de 2024]
* ↑ E òc, que ne foguèron ges los aliens los que se bastiguèron las piramidas mas d'africans (los egiptes ancians...), monsur R.D. Anderson!!! E la Pòrta Estelam se n'alandarà pas jamai per vos, barbarian !!!
* ↑ D'el, totun, n'aguèt lo siu Theo pr'amor de li'n far prodèl...